Subject: Toitumisnõustamisteenuse pakkuja ja nõuded
From: "Helen Starodubtseva" <[email-masked]>
To: <[email-masked]>, <[email-masked]>
Date: Thu, 20 Nov 2025 13:45:37 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere

Olen hindamas äriplaani, milles Taotleja soovib hakata pakkuma 
toitumisnõustamisteenust, kasutades selleks II a klassi meditsiiniseadet 
Tanita MC-780MA kehakoostise analüsaatorit. Seade võimaldab analüüsida keha 
rasva-, lihas- ja veesisaldust ning anda kliendile vastavad mõõtmistulemused 
koos nende tõlgendamisega.

Teenuse osutajaks oleks isik, kes on lõpetanud Tallinna Tervishoiu Kõrgkooli 
hambatehniku erialal. Kuigi õppekava kuulub „Meditsiin“ õppekavagruppi, on 
õpingud valdavalt suunatud hambaproteeside valmistamisele ning anatoomia ja 
füsioloogia käsitlevad eelkõige kolju- ja suuõõne valdkonda.

Palun Terviseameti hinnangut järgmistes küsimustes:

*	Kas Tanita MC-780MA II a klassi meditsiiniseadmega võib töötada isik, kes 
on lõpetanud Tallinna Tervishoiu Kõrgkooli hambatehniku erialal?

*	Kas sellise teenuse osutamine kvalifitseerub tervishoiuteenuseks ning kas 
selleks on vajalik tegevusluba?

*	Kas hambatehniku eriala lõpetanu vastab kvalifikatsioonilt 
tervishoiutöötaja määratlusele antud teenuse osutamise vaates?

*	Kas toitumisnõustamise ning kehakoostise mõõtmise ja tulemuste 
tõlgendamisega tegelemiseks on kehtestatud erialase ettevalmistuse või 
kvalifikatsiooni nõuded?

Oleksin väga tänulik igasuguse täpsustava info eest. Menetlusel on 
ajakriitilised tähtajad ning otsust ei ole võimalik pikalt edasi lükata, 
mistõttu palun võimalusel vastata esimesel võimalusel.

Heade soovidega,

Helen Starodubtseva
hüvitiste osakond
peaspetsialist (ettevõtlustoetus)

Toetame töö ja töötaja leidmisel!

6148513

 <https://tootukassa.ee> tootukassa.ee

 <https://facebook.com/eestitootukassa> facebook.com/eestitootukassa

 <https://youtube.com/tootukassa> youtube.com/tootukassa

 <https://tootukassa.ee/>